Diari Oficial de la Generalitat Valenciana


Sumari del DOGV 9751, del 22-12-2023 (2023/12449)

ACORD de 19 de desembre de 2023, del Consell, de nomenament de vocals del Consell d'Administració de l'Entitat de Sanejament d'Aigües de la Comunitat Valenciana (EPSAR).
-------------------------------------------------------------------------------------------------------------------------------------------------------------------------

### Dades del document

Número de DOGV
:   9751

Data del DOGV
:   22-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/12582


Data del document
:   19-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Acord

Descriptors 

:   * Conselleria de Medi Ambient, Aigua, Infraestructures i Territori
    * Entitat Pública de Sanejament d'Aigües Residuals de la Comunitat Valenciana

ACORD de 19 de desembre de 2023, del Consell, de nomenament de vocals del Consell d'Administració de l'Entitat de Sanejament d'Aigües de la Comunitat Valenciana (EPSAR). [2023/12623]  
L'article 7 de l'Estatut de l'Entitat de Sanejament d'Aigües de la Comunitat Valenciana, aprovat pel Decret 170/1992, de 16 d'octubre, del Consell, estableix que l'òrgan de govern i administració de l'Entitat de Sanejament d'Aigües és el Consell d'Administració, integrat per una presidència, una vicepresidència, en el seu cas, i onze vocalies.  
  
Amb caràcter nat ostenta la Presidència la persona titular de la conselleria a la qual estiga adscrita l'Entitat de Sanejament d'Aigües.  
Les onze vocalies són nomenades pel Consell de la següent manera: sis en representació de l'Administració de la Generalitat, a proposta de la Presidència del Consell d'Administració, una de les quals podrà ser designada per a exercir les funcions de Vicepresidència; quatre en representació de l'Administració local, a proposta de la Federació Valenciana de Municipis i Províncies (en aquesta representació haurà de figurar, almenys, una vocalia per cadascuna de les tres diputacions provincials), i una en representació de l'Administració de l'Estat, a proposta de la Delegació del Govern en la Comunitat Valenciana.  
  
Consta una proposta de nomenament de vocals en representació de l'Administració local, formulada per la Federació Valenciana de Municipis i Províncies.  
Les vocalies exerceixen les seues funcions per un període de quatre anys, i poden ser nomenades una o més vegades per períodes d'igual duració. Tot això sense perjudici de la possibilitat de ser remogudes en qualsevol moment, a proposta de les administracions respectives, i del seu dret a dimitir o renunciar a la seua condició. En tals casos, els qui els substituïsquen exerciran les seues funcions pel temps que reste fins a completar el període de quatre anys.  
En conseqüència, a proposta de la consellera de Medi Ambient, Aigua, Infraestructures i Territori, el Consell, prèvia deliberació, en la reunió de 19 de desembre de 2023,  
  
  
ACORDA  
  
El nomenament, com a vocals del Consell d'Administració de l'EPSAR, en representació de l'Administració local, de les persones següents:  
- Juan Francisco Pérez Llorca, alcalde president de l'Ajuntament de Finestrat.  
- Ana Iluminada Serna García, vicepresidenta de la Diputació Provincial d'Alacant.  
- Francisco A. Comes Monmeneu, diputat de la Diputació Provincial de València.  
- Joaquín José Llopis Casals, diputat de la Diputació Provincial de Castelló.  
Aquest decret produirà efectes des del mateix dia de la publicació en el Diari Oficial de la Generalitat Valenciana.  
  
València, 19 de desembre de 2023  
  
La consellera secretària,  
SUSANA CAMARERO BENÍTEZ